钦定古今图书集成/理学汇编/文学典/第049卷 > 蔡允恭
## 钦定古今图书集成/理学汇编/文学典/第049卷 > 蔡允恭

按《唐书文艺传》：“蔡允恭，荆州江陵人。后梁左民尚书
大业子。美姿容，工为诗。仕隋，历起居舍人。炀帝有所
赋，必令讽诵，遣教宫人，允恭耻之，数称疾。授内史舍
人，俾入宫，固辞，繇是疏斥。帝遇弑，经事宇文化及。窦
建德归国，为秦王府参军，文学馆学士。贞观初，除太
子洗马，卒。著《后梁春秋》。”